钦定古今图书集成/历象汇编/庶征典/第017卷 > 《管窥辑要》 > 魏
## 钦定古今图书集成/历象汇编/庶征典/第017卷 > 《管窥辑要》 > 魏

### 高贵乡公正元二年昼晦

按《三国志魏少帝本纪》，不载　按《晋书五行志》，魏高
贵乡公正元二年正月戊戌，景帝讨毋丘俭。大风晦
暝，行者皆顿伏。近夜妖也。刘向曰：“正昼而暝，阴为阳，
臣制君也。”

### 陈留王景元三年昼晦

按《三国志魏少帝本纪》，不载。　按《晋书五行志》，元帝
景元三年十月，京都大震，昼晦。此夜妖也。班固曰：“夜
妖者，云风并起而杳暝，故与常风同象也。”刘向《春秋
说》云：“天戒若曰，勿使大夫世官，将令专事。暝晦，公室
卑矣。”魏见此妖，晋有天下之应也。